Poviedky z jedného i druhého vrecka

Poviedky z jedného i druhého vrecka je výber poviedok v slovenskom preklade z knihy "Povídky z jedné kapsy – Povídky z druhé kapsy" českého spisovateľa Karla Čapka. Výber vyšiel v roku 1958 v nakladateľstve Mladé letá.
Zoznam a obsah poviedok.
Modrá chryzantéma.
Šibnutá Klára natrhá odniekiaľ zvláštny a jedinečný druh chryzantém. Hore nohami je celá dedina, hľadajú i policajti, kde presne tento kvet rastie. Nakoniec sa modrá chryzantéma nájde v záhradke pri koľajniciach. Ku koľajniciam je vstup zakázaný. Len preto, že Klára nevie čítať a zákaz nechápe, a tým že ho poruší, sa táto chryzantéma dostane medzi ľudí.
Tajomstvo písma.
Novinový redaktor dá na tlačovej konferencii s grafológom vyhodnotiť písmo svojej vlastnej ženy. Nakoľko grafológovi tento fakt nie je známy, vykladá aj negatívne vlastnosti, ktoré vie z písma vyložiť. Redaktor doma následne vyvolá hádku so ženou, ktorej vyčíta tieto negatívne vlastnosti. Na druhý deň vychvaľuje v hostinci kvality grafológa, zastáva si grafológiu; ale z hostinca odchádza skôr, aby svoju ženu nenahneval.
Stratený list.
Ministrovi sa doma z kancelárie stratí dôležitý list. Viackrát prehľadá vlastnú kanceláriu, no list tam nie je. Minister zavolá svojmu kolegovi ministrovi vnútra, aby poslal najlepších vyšetrovateľov akých majú. Vyšetrovatelia robia čo môžu. Záhadu strateného listu vyrieši ministrova žena, ktorá ministrovi povie, že v noci dačo skrýval do skrine. Minister si nato nepamätal. List sa naozaj v skrini našiel. Minister odvolal vyšetrovateľov s tým, že oni za to nemôžu, že nie sú na výške.
Básnik.
Nad ránom prešlo auto opitú ženu. Nakoľko vodič ušiel, policajti vyšetrujú na všetky strany. Na počudovanie, čin pomôže vyriešiť až básnik, ktorý nehodu videl, na okolnosti si nepamätá, ale napísal o nehode báseň. V básni je zašifrované číslo a farba vozidla, ktoré starenu prešlo.
Pád rodu Vitickovcov.
Starší archivár v súčasnosti navštívi kriminalistu s prosbou objasniť zmiznutie jednej osoby okolo roku 1465. Archivár píše o tomto období knihu. Kriminalista sa veľmi snaží nahliadnuť do tamojšieho sledu udalostí a podarí sa mu prípad rekonštruovať. Keď po čase obdrží knihu archivára aj s venovaním, zistí, že z prípadu ktorým sa zaoberal, ostala len krátka poznámka pod čiarou.
Rekord.
Policajt predvedie pred sudcu robotníka, ktorý je podozrivý zo spáchania tažkého ublíženia na tele tým, že ťažkým kameňom, hodeným ponad rieku trafil statkára, ktorý bil dieťa. Pri hode šlo o nezvyčajnú vzdialenosť 19-tich metrov, ktorá by prepočtom prekonala svetový rekord vo vrhu guľou. Policajtovi sa dotyčného podarilo nájsť vďaka tomu, že vinníkovi zaručil beztrestnosť a veľké zárobky pokiaľ vrh zopakuje. Keď sa však prípad rekonštruoval, podarilo sa robotníkovi odhodiť podobný kameň len 14 metrov. Pred súdom sa mal vinník priznať, že klamal, že ten kameň tak ďaleko dokázal odhodiť. Keďže robotník však trval na svojej výpovedi, že to on trafil statkára, rozhneval tým aj policajta a sudcu a s pred sudcu ho odviedli.
Posledný súd.
Mnohonásobný vrah sa po smrti dostane pred Boží súd. Svedok procesu je Pán Boh, ktorý podáva svedectvo o jeho celoživotných skutkoch. Vraha súdia obyčajní ľudia. Následne je odsúdený na doživotný trest pekla za vraždy a lúpeže, aj za krádež ruží.
Vražedný útok.
Na radcu, ktorý sedel doma pri rozsvietenom okne, ktosi vystrelil. Radca telefonicky žiada okamžité vyšetrenie prípadu a zaistenie vinníka. Keď sa ho policajt na mieste opýta, kto by mohol byť ten nepriateľ, radca do rána rozmýšľa a zvažuje, kto by ten dotyčný mohol byť. Napadne ho toľko ľudí, že ráno ide na políciu a požiada o ukončenie vyšetrovania.
Zločin na pošte.
Policajt vyšetruje samovraždu poštovej zamestnankyne. Na pošte ju predtým obvinili z krádeže 200 korún. Policajt zistil, že krádež bola fingovaná. Zobral spravodlivasť do vlasných rúk, vypátral vinníkov a prinútil ich ukradnutých 200 korún vratiť. Tým renomé nebohej spravodlivo napravil.
Ukradnutý kaktus.
Z verejnosti prístupnej zbierky kaktusov známeho zberateľa kaktusov "Holbena" sa začali strácať najcennejšie druhy. Vyšetrovateľovi sa lsťou podarilo vinníka, teda zberateľa "Ráčka", zaistiť. Vyšetrovateľ "Ráčka" prinútil, aby kaktusy osobne vrátil majiteľovi. Pri tejto príležitosti sa obidvaja zberatelia zblížili a začali spolupracovať. Zberateľ "Ráček" po čase zahynul na expedícii v Mexiku, na ktorú ho s úmyslom zbierania vzácnych druhov kaktusov vypravil zberateľ "Holben".
Čintamani a vtáky.
Pražský zberateľ perzských kobercov objaví v obchodíku v Starom Meste unikátny koberec. Lenže koberec nie je na predaj a leží na ňom tlstý pudlík. Pani, ktorej koberec patrí ho predať odmieta. Zberateľ sa rozhodne koberec ukradnúť, ale nepodarí sa mu to, lebo pudlík, ktorý je v obchode aj v noci, veľmi šteká a kvíli. Zberateľovi neostáva nič inšie len trpezlivosť alebo odvaha na ďalšiu krádež.
Grófinka.
Jeden pán v rozhovore s policajtom rozpráva príbeh o grófke, ktorá sa v 20-tych rokoch 20.storočia kvôli nešťastnej a klamlivej láske zaplietla do špionáže. Grófka hrdo čelí obvineniam, je odsúdená. Pravdu nepovie ani neskôr vo väzení, keď vyjde najavo, že jej milenec nebol údajný slobodný major, ale vydatý pekár, ktorý má dve deti. Policajt konštatuje, že existuje mnoho spôsobov ako sa dá pravda povedať.
Zbierka známok.
Spomienky dôchodcu, ktorý ako mladý chlapec aj s najlepším kamarátom zbieral známky. Známky si skrýval na povale. Raz ťažko ochorel a keď vyzdravel zistil, že album so známkami je preč. Obvinil z krádeže svojho kamaráta. Celý život sa snažil byť správny a korektný, dotiahol to v kariére ďaleko. Teraz album so známkami našiel v krabici v hŕbe starých papierov, ktoré zdedil po otcovi. Album mu zobral a skryl otec. Zamýšľa sa nad tým, že celý život mohol prežiť ináč, keby o tomto bol vedel.
Príbehy sobášneho podvodníka.
Príbeh známeho zločinca, ktorý presedlal na sobášne podvody. Keď sa vlakovému vyšetrovateľovi "starého známeho" podarí odhaliť, nevzpiera sa, pozná riziká svojej činnosti. Na ceste do Prahy dokonca slobodný čaká v staničnej reštaurácii, kým si vyšetrovateľ vybaví v meste ďalší prípad. Tam sa náhodou stretne so sobášnou podvodníčkou, ktorej naletí na sladké reči. Keď mu vyšetrovateľ povie, kto dotyčná je, je rozhorčený. V Prahe sa smie ešte naposledy dobre najesť a s vyšetrovateľom preberie výšku svojich výdavkov, ktoré na činnosť potreboval. Tieto žiada zo zaistenej sumy s pochopením odrátať.